એ ઝુંબેશ એટલે સ્ત્રીઓને માસિક ધર્મ દરમિયાન સેનિટરી પેડનો ઉપયોગ કરતાં કરવાની ઝુંબેશ. એ માટે તેમણે સસ્તા સેનિટરી પેડ બનાવી શકાય એવા મશીનનો આવિષ્કાર કર્યો છે, જેથી સાવ સામાન્ય વર્ગની સ્ત્રી પણ તેનો સહેલાઇથી ઉપયોગ કરી શકે. પોતાની પત્નીને અનહદ પ્રેમ કરતાં અરુણાચલમથી માસિક પીરિયડની તેની તકલીફ જોઇ શકાતી નહોતી. એ તકલીફ હળવી કરવામાં સફળ થયા પછી અરુણાચલમે જે સામાજિક ક્રાંતિનાં મંડાણ કર્યાં તેની કથા ફિલ્મમાં છે. યથાર્થ રીતે જ ફિલ્મને નામ અપાયું છે – ‘પેડમેન’… બેટમેન નહીં, ‘પેડમેન’.